246 Euroopan yhteisöjen virallinen lehti 03/Nide 30 389R3786 N:o L 367/42 EUROOPAN YHTEISÖJEN VIRALLINEN LEHTI 16.12.89 KOMISSION ASETUS (ETY) N:o 3786/89, annettu 15 päivänä joulukuuta 1989, luvan antamisesta Portugalille poistaa muista jäsenvaltioista tulevien öljykakkujen tuontitullit ja soveltaa kolmansista maista tulevien öljykakkujen tuontiin yhteisen tullitariffin tulleja EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamis- sopimuksen, ottaa huomioon Espanjan ja Portugalin liittymisasiakirjan ja erityisesti sen 243 artiklan 4 kohdan, sekä katsoo, että liittymisasiakirjan 243 artiklan 4 kohdan a alakohdan ensim- mäisessä luetelmakohdassa säädetään, että Portugali voi omasta pyynnöstään poistaa öljysiementen ja -hedelmien ja niistä johdettujen tuotteiden tullit tai nopeuttaa kyseisten tullien lähentämistä, komission asetuksessa (ETY) N:o 566/87(!) annetaan Portugalille lupa suspendoida osittain öljykakkujen tuontitullit 31 päivään joulukuuta 1987 saakka; komission asetuksessa (ETY) N:o 1692/88(2) annetaan sama lupa 31 päivään joulukuuta 1988 saakka; tällä toimenpiteellä pyrittiin helpottamaan Portugalin eläinten rehuja valmistavan teol- lisuuden öljykakkujen hankintaa; tämän jälkeen tähän toimenpiteeseen oikeuttavat tekijät ovat pysyneet voimassa ja Portugali on pyytänyt lupaa poistaa kyseisen 243 artiklan mukaisesti öljykakkujen tuontitullit muun yhteisön osalta ja soveltaa yhteistä tullitariffia kolmansiin maihin 1 päivästä tammikuuta 1990, ja tässä asetuksessa säädetyt toimenpiteet ovat rasvojen hal- lintokomitean lausunnon mukaiset, ON ANTANUT TÄMÄN ASETUKSEN: 1 artikla CN-koodeihin 2304 00 00, 2305 00 00 ja 2306 kuuluvien öljykakkujen ja muiden kiinteiden jätetuotteiden osalta, lukuun ottamatta CN-koodeja 2306 90 11 ja 2306 90 19, Portugali saa poistaa muista jäsenvaltiosta tulevaan tuontiin sovellettavat tullit ja soveltaa kolmansista  maista tulevaan tuontiin yhteisen tullitariffin tulleja. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä tammikuuta 1990. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 15 päivänä joulukuuta 1989. () EYVL N:o L 57, 27.2.1987, s. 17 (?) EYVL N:o L 151, 17.6.1988, s. 35 Komission puolesta Ray MAC SHARRY Komission jäsen